
Anochi no tin 
wowo pero 
orea si 


Nicolle Puertas Cardenas ta kla pa representá Boneiru na Miss Teen International. 
Djadumingu Nicolle a sali pa Kòrsou unda e lo kompetí pa e título di Miss Teen In- 
ternational. BIATA Foundation tabatin formashon di e kandidata na su enkargo den 
koperashon ku partnernan na e.o Kòrsou. 


BANKO BES UN SOLUSHON? 


Miss Teen Bonaire a sali pa Kòrsou 


BO UNIKO STOP, PA TUR 
BO PIESA I TIRE PA BO 
AUTO, BUS OF TRUCK 


KAYA CARLOS A. NICOLAAS | 717-6272 


Personal den 
enseñansa 
BES ekskluí 


pag6 


2 
Djamars 26 sèptèmber 2023 


Pronóstiko di 


tempu pa Boneiru 


Djaluna 25 te Djamars 26 Sèptèmber 2023 
Parsialmente nublá ku chèns chikí pa algun áwaseru 


Ta parsialmente nublá i tin chèns pa algun áwaseru. E tem- 
peratura máksimo lo ta aproksimadamente 33°C, e tempera- 
tura mínimo mas o ménos 28°C. E bientu ost ta predominante- 
mente moderá, forsa 4, posiblemente de bes en kuando basta 
fuerte, forsa 5. 


Altura di ola: 1.0-1.5 m (3-5 pia) 


* Altura di ola válido pa laman grandi 


‘Mi a Lucha e bon lucha, mi a kore e kareda te fin i 
mi a mantené mi fe’. 
Ku honda pena pero konforme boluntat di Dios, 
esposo, yunan i nietunan ta partisipá ku a bai 
sosegá den brasa di Señor 
Noris Gregoria 
Conquet-Winklaar 
mihó konosí komo Noi òf Nèni 
*12-03-1960 21-09-2023 


Na nòmber di su esposo: 
Wesenslao Conquet 
Yunan: 
Georgine-anne Conquet i Edsel Pieter 
Kathlyn Rondón Newton-Conquet i Frederic 
Rondón Newton 
Wesenslao Conquet jr 
Norison Conquet 
Nietunan: 
Roëlgine Soliano 
Sean Rondón Newton 
Saege Rondón Newton 
Rumannan: 
Sherman Winklaar 
Kennedy Winklaar 
Viviën Winklaar 
Jacques Winklaar 
Enthon Winklaar 
Renny Alberto 
Kerel Alberto 
Sharine Kiminai 
Tur ku nan respektivo famianan. 
Tanta- i tionan, suá- i kuñánan, subrina- i 
subrinonan, prima- i primunan, ihánan, komader- i 
kompadernan, amigu- i amiganan. Su amiganan 
Pascualita Reina, Elsa Martis i Magali Franca. Su 
kompañeronan di Flor di Orkidia i Marshe di Onnie. 
Demas famia na Boneiru, Kòrsou i Hulanda: 
Conquet, Winklaar, Rondón Newton, Soliano, 
Abrahams, Pieter, Raviné, Wasker, Pikeri, Beaumont, 
Quirindongo, Salsbach, Chirino, Flanders, Thielman, 
Domacassé, Makaai, Engelhardt, Manuel, Semeleer, 
Janga, Bernabela, Nicolaas, Frans, Anthony, 
Serberie, Martis, Richards, van Putten, Koffij, 
Scherptong, Paula, Troeman, Alberto i Kiminai. 
Su bisiñanan i demas amigu(a)nan i konosínan. 
Un danki na personal di diálisis, Fysio di Bario i 
Blessings Transport. 
Nos diskulpa si den nos tristesa nos por a lubidá un 
òf otro famia. 


Akto di entiero ta tuma lugá, djaweps 28 di 
sèptèmber.Ta kuminsá risibí bishita di 
kondolensia na Nos Consuelo di 10’or pa 12’or, 
siguí pa un respòns. Despues ta hiba e defuntu 
na su último lugá di sosiegu den santana ‘Nos 
Sosiegu’ na Playa. 
Famia ta pidi pa asistí na trahe alegre. 
Despues di entiero nos NO por risibí bishita di 
kondolensia na kas. 


† 


KRALENDIJK- Dja- 
sabra 23 di sèptèmber 2023 
miembronan di Lions Club 
Aruba, Lions Club Kòrsou 
i Lions Club Boneiru a bini 
huntu durante un reunion 
di zona. Ku esaki sigur ta 
fortales’é lasonan entre e 
kuater klupnan di e islanan 


Fortalesé koperashon entre islanan ABC: 
Reunion di zona Lions Club 


Aruba, Boneiru i Kòrsou. 
Mester menshoná ku Aru- 
ba tin 2 klup, Boneiru tin 1 
i Kòrsou tin 1. Durante e 
reunion a pone énfasis riba 
koperashon mutuo i tambe 
metanan komun. Ademas, 
a amplia tokante e metanan 
ku Lions Club International 


ta stipulá. Esaki ta hasi po- 
sibel pa e klupnan alinea 
nan plannan ku otro i wak 
entre otro kua proyekto por 
hasi huntu. 
Lions Club ta traha na 
bienestar 
di 
komunidat. 
Nan ta dediká prinsipal- 
mente na sostené gruponan 


di enfoke mas vulnerabel 
den komunidat. Hopi bi- 
aha nan ta skohe proyekto 
ku ta den liña di temanan 
internashonal ( áreanan di 
enfoke) manera hamber, 
kanser infantil, ambiente 


di bida sostenibel, diabétis, 
hubentut, yudansa den kaso 
di desaster i yudansa hu- 
manitario. 
E potrètnan ta duna un 
impreshon di e enkuentro 
di Lions Club ABC. 

Noris Gregoria Conquet-Winklaar 
mihó konosí komo Noi òf Néni ruman 
muhé di nos kolega Enton Winklaar 
empleá na Direktorado di Planiﬁkashon i 
Desaroyo. 


Entidat Públiko di Boneiru, ta ekstendé su mas profundo 
kondolensia i fòrsa na famia di e defuntu. 


Ku onda pena nos ta 
partisipá fayesimentu di 


Gezaghèber 
Gezaghèber 
interino 
R.A. Oleana 


Sekretario Insular 
mr. C.J. Frans 


KRALENDIJK – Oun- 
ke ku ya tin un rapòrt diki 
i karu ku rekomendashon- 
nan, e ministerio di nansa 
ta hasi eksplorashon nobo 
na e mehorashon di servisio 
bankario na Karibe Hulan- 
des. Esaki Sekretario di Es- 
tado pa relashon di Reino, 
Aleandra van Huen, ta 
informá den un karta na 
Tweede Kamer tokante e 
adelanto di e aserkamentu 
di puntonan problemátiko. 
Na 2019 e opshon tabata 
riba mesa pa lanta un banko 
BES ku mester a sòru ku 
servisio bankario standart 
mester a bira mihó alkansa- 
bel kontra kostonan rason- 
abel. Ku e idea akí nunka a 
hasi algu. 
Na 2019 riba enkargo di 
e minister di nansa di e 
tempu ei, PWC a ehekutá 
un investigashon na e prob- 


Eksplorashon di nobo mehorashon servisio bankario 
BANKO BES UN SOLUSHON? 


lemanan ku siudadanonan 
i empresarionan na Karibe 
Hulandes ta haña mes kon- 
frontá kuné. A hasi tiki ku 
e konsehonan. 
E servisio entre otro na 
Saba, solamente a bai atras 
i e kostonan a subi mas 
aleu, pasobra ta konsiderá 
bankonan nashonal den e 
munisipionan 
partikular 
komo internashonal i a base 
di esaki ta usa suma adis- 
honal di rísiko. 
E kombersashonnan ku e 
bankonan te ku awor a kon- 
dusí na un kantidat di resul- 
tado chikitu, van Huelen 
ta rekonosé, kende person- 
almente ta hasi priminti- 
mentu, ta hasi esfuerso pa 
sigui ku e negosashonnan 
mas aleu i yega na resulta- 
donan sustantivo. 
Banda di esaki, e min- 
isterio di nansa ta eksplo- 


rando sí un akuerdo di ser- 
visio entre e ministerio i un 
banko, ta posibel, pa nal- 
mente mehorá e kalidat di e 
servisio bankario pa térmi- 
no largu, segun e sekretario 
di estado. 
Na 2019 e opshon tabata 
riba mesa pa lanta un banko 
BES ku mester a sòru ku 
servisio bankario standart 
mester a bira mihó alkan- 
sabel kontra kostonan raso- 
nabel. Ku e idea akí nunka 
a hasi algu. Sí e rapòrt di 
PWC menshoná pa van 
Huelen ta involukrá den 
e asina yamá eksplorashon, 
no ta konosí. 


Den su karta na Tweede 
Kamer, van Huelen ta 
indiká ku siudadanonan i 
empresarionan na Karibe 
Hulandes ta eksperensiá 
den nan bida diario i hasi 
negoshi regularmente prob- 
lemanan ku hendenan na 
Hulanda na mes manera no 
konosé. Por ehèmpel por 
dura hopi promé ku por 
habri un kuenta bankario, 
no semper tin un Notario 
disponibel pa pasa un akta, 
òf no por hasi un servisio 
online ku uso di propio kó- 
digo postal, 
Esaki i otro puntonan 
problemátiko ku empresa- 


rionan na Karibe Hulandes 
hopi biá ta haña nan kon- 
frontá kuné, no ta sosodé 
na Hulanda. Mester tuma 
akshon konhunto pa trese 
kambio den esaki. 
“E solushonamentu di e 
puntonan problemátiko akí 
no ta bai di su mes. Nan 
ta kompleho i ta eksigí un 
aserkamentu ku ta kuadra 
dentro di e konteksto lokal. 
P’esei mi a lanta un grupo 
di trabou pa traha na un 
kantidat di punto problemá- 
tiko ku ta pará den kaminda 
di desaroyo ekonómiko,” 
van Huelen ta skirbi. 


Sekretario di Estado Alexandra van Huffelen. 


KRLAENDIJK – Bo- 
naire Overheidsgebouwen 
nv (BO) a nalisá e tra- 
bou di renobashon na dak 
di Kompleho Deportivo 
Jorge Nicolaas eksitosa- 
mente. Den un siman di 
tempu a pone mas ku 500 


A finalisá trabou na dak di kompleho 
deportivo Jorge Nicolaas 


meter kuadrá di plachi di 
dak duradero, ku por bai 
sigur un 40 aña asina. E 
plachinan ta mas diki ku 
kustumber, pues nan por 
wanta un i nan tin un ‘coat- 
ing’ spesial relashoná ku 
protekshon kontra Boneiru 


su klima marítimo kalor. 
A remplasá e hetnan di 
dak tambe. BOG i Inde- 
bon ta gradisí e usuarion- 
an pa nan pasenshi i ta de- 
seá komunidat di Boneiru 
hopi plaser na momentu di 
hasi deporte. 

HUSTISIA 


Kondena pa hòmber ku a maltratá subrino 


KRALENDIJK- E hòm- 
ber Edmond O. (36) nasé na 
Boneiru a risibí un kastigu 
di prizòn kompletamente 
kondishonal di 90 dia, ku un 
periodo di prueba di 3 aña. 
Tambe e mester bai bou di 
supervishon di Reclasser- 
ing i sigui tratamentu na 
Mental Health Caribbean 
(MHC). Korte den Promé 
Instansia a haña probá ku 
O. a maltratá su subrino i a 
destruí pertenensianan di e 
víktima. Ademas e mester 
paga 5685.93 dòler komo 
daño i perhuisio. 
Abogado dr. mr. An- 
thony Nicolaas a defendé e 


sospechoso miéntras skal 
mr. Stroink a representá 
Ministerio Públiko (OM). 
E sospechoso no tabata pre- 
sente na momentu ku hues 
a kuminsá ku e huisio. 
Abogado defensor a pidi 
Korte pa posponé trata- 
mentu di e kaso pa motibu 
ku su kliente no ta na hal- 
tura ku e huisio lo tuma 
lugá. A entregá e dagfar na 
kas di su tata miéntras ku e 
no ta biba ei. Fiskal mesora 
a ekspresá su opheshon pa 
ku esaki. 
Un kolaboradó di Re- 
classering tabata presente 
den sala di korte. “E ta na 


haltura di e kaso. Mi a pa- 
pia kuné ayera i el a bisa ku 
el o tei. Mi a konseh’é pa 
tuma kontakto ku su aboga- 
do pa prepará p’e kaso”, el 
a splika. Aki, e sospechoso 
a presentá den sala di korte. 
E víktima tambe tabata 
presente kompañá pa kolab- 
oradó di Osina udansa 
pa Víktima. 


Dosié penal 
Segun e dosié penal riba 
9 di yüni 2023 O. a pidi su 
subrino pa dun’e suich di su 
skuter, mirando ku e ta kore 
esaki sin reibeweis. E sub- 
rino a ninga i O. a kue tene 


na su garganta. Despues ku 
e sobrino a lòs i bandoná e 
sitio O. a kibra 2 skuter, i 
destruí vários kèts i un lèp- 
tòp di e víktima. “Mi tabata 
ke siñ’e un lès. E mester re- 
spetá su mayornan i disip- 
lina”, O. a deklará. 
“Esei tabata algun luna 
pasá. Si mi puntra bo awor- 
akí kiko bo ta pensa?” hues 
a puntra. 
“Mi no tin komentario”, 
O. a kontestá. 
“Si bo mester siñ’e un 
lès aworakí, lo bo hasi mes- 
kos?”, hues a bolbe puntra. 
“Si”, tabata kontesta di 
O. 
Segun rapòrt di e sikia- 
ter forénsiko, O. tin hopi 
strès i ta deskoná masha 
hopi di hende. Esaki ta hasi 
ku e no ta kompletamente 
responsabel pa su akto. Si 
ta konsehá pa O. bebe re- 
medi pa ku esaki. Lokual 
e no ke. O. ta biba serka 
su ruman muhé i awor ta 
wardando pa por keda na 


Bario Adelanto di Krusada. 
Fiskal den su rekisitorio 
a splika ku e situashon ta 
preokupante. “E tin peri- 
odonan di psikosis. E ta 
eksplotá. E kondukta siko- 
tiko ta pon’e reakshoná 
agresivo. Esaki ta preoku- 
pante pasombra por kaba 
pió”, el a bisa. Segun skal 
e mihó kos ta pa interná 
O. den un klínika pa e ris- 
ibí tratamentu obligatorio. 
Pero esaki no por na Bo- 
neiru. 
Hues a duna O. e último 
palabra. “M’a ten’e na su 
garganta i boso ta bisa mal- 
trato. Mi a pasa pió na man 
di mi mayornan i polis. 
Kiko boso ta yama esei?”, 
O. a bisa. “Nos tur ta pensa 
ta bon pa bo usa remedi. 
Pero mi no ta pon’e komo 
kondishon den e sentensia 
pasombra mi no ke pa bo 
bai prizòn si bo no bebe 
nan. Bai den kombersashon 
ku e instansianan tokante 
esaki”, hues a bisa. 


Demanda pisá pa muhé ku a kòrta otro muhé 


KRALENDIJK- “Mas 
bia bo haña bo den kon- 
takto ku hustisia, mas pisá 
bo kastigu. Mi ta demandá 
aña di priòn”, skal mr. 
Veneberg a bisa durante 
su rekisitorio. Djárason 20 
di sèptèmber 2023 Korte 
den Promé Instansia a at- 
endé e kaso kontra Chanel 
d.P. (46) nasé na Boneiru. 
Ministerio Públiko (OM) 
ta akus’é di insultá polis, 
intento 
asesinato/homisi- 
dio. Si no por proba esei ta 
akus’é di maltrato severo 


ku un arma. 
Abogado mr. Edward 
Winkel tabata enkargá ku e 
defensa. Chanel ta enkarse- 
lá den kuadro di aresto pre- 
ventivo pues wardadónan 
di prezu a eskolt’é pa sala di 
korte. E víktima a presen- 
siá e kaso via konekshon 
di vidio for di Hulanda. El 
a entregá petishon pa daño 
i perhuisio. El a pidi 2188 
dòler pa daño material, es- 
aki ta enserá un kuenta di 
hospital i sumanan ku el a 
pèrdè pa motibu ku e no por 


a traha. Tambe el a pidi 10 
mil dòler pa daño inmate- 
rial. 
E sospechoso a atmití 
di a insultá un polis pero a 
ninga tur e akusashonnan 
mas pisá. 


E krímen 
Segun e dosié penal riba 
1 di yüni 2023 den oranan 
di anochi e víktima tabata 
den un grupo pafó di un 
establesimentu di horeca. 
Remarkabel ta ku pareha di 
Chanel tambe tabata pará 


den e grupo. Direpente un 
hende bistí ku un ‘kapu- 
chon’ a pasa i kòrta e vík- 
tima den su kara i pechu. 
Despues el a kore bai. E vík- 
tima i su amiga a rekonosé 
e malechor komo Chandel 
d.P. “Mi no tin problema 
ku Chanel, mi no konosé. 
Solamente ku e ta frei di 
Amed”, tabata deklarashon 
di e víktima. 
Hues a splika ku despues 
di e suseso Chanel a yama 
warda di polis i a puntra si 
nan a risibí notikashon di 
hospital tokante un kòrta- 
mentu. “Mi a bèl pa sa kiko 
ta pasando ku mi nòmber”, 
Chanel a splika. 
“Ora polis a puntra bo si 
bo a bèl, bo a ninga i awor 
bo ta bin ku otro storia. Mi 
ta haña hopi straño”, skal 
a kuestioná. 
“M’a ninga pasombra mi 
tin trouma di polis”, Cha- 
nel a bisa. E sospechoso a 
insistí di ta inosente i ku e 
tabata na kas drumí na mo- 
mentu di e krímen. Su frei 
a deklará ku bèrdat ora el a 
yega kas, Chanel tabata na 
soño pero e no a papia nada 
di e krímen ku Chanel. Fis- 


kal a presentá prueba ku e 
yamada aki a wòrdu regis- 
trá na un ‘zendmast’ dife- 
rente for di esun den área 
di Chanel su kas. Pues e no 
tabata na kas na momentu 
di e krímen. 
Remarkabel den henter 
tratamentu di e kaso aki 
ta echo ku no por a trese 
un motibu, kousa òf sp- 
likashon pa kiko Chanel a 
ataká e víktima. 
Hues a haña ku OM a 
probá ku ta Chanel a kòrta e 
víktima. “Bo ta kuadra ku e 
deskripshon. Ademas bo a 
gaña tokante e yamada, mi 
ta usa esaki den bo kontra. 
Mi no ta kere ku ta intento 
di asesinato òf homisidio. 
Maltrato severo sí ta probá. 
Tambe leshon físiko grave, 
mi a mira e potrètnan i awe 
mi a mira e sikatrisnan”, 
hues a splika. Hues a haña 
ku Chanel mester paga 
daño i perhuisio na e vík- 
tima. Sinku mil dòler komo 
daño emoshonal i 152 dòler 
komo daño material. 
Korte den Promé Instan- 
sia a kondená Chanel d.P. 
na un kastigu di prizòn di 
3 aña. 

POLÍTIKA 
K R A L E N D I J K- - 
Djaweps 
21 
di 
sèp- 
tèmber 
Koninklijke 
Marechaussee, 
Duana, 
Kuerpo Polisial Hulanda 
Karibense i Wardakosta 
a tene un kòntròl riba un 
boto. 
Durante di e kòntròl 
a topa ku un kantidat di 
arma i tambe paranan 
eksótiko den kouchi. A 


Kòntròl riba boto ta kondusí na 
Detenshon i entrada hudisial 


konská e paranan. Algu 
despues a detené un hòm- 
ber di inisial J.J.M. di 47 
aña di edat pa violashon 
di Lei di Arma di kandela 
BES. 
En konekshon ku esaki 
a tene un entrada hudisial 
na un kas situá na Kibra- 
hacha. Investigashon den 
e kaso ta andando. 


KRALENDIJK- Den 
wikènt tras di lomba por 
a nota ku a kita kònteiner 
di partido polítiko MPB 
for di tereno na Mentor. E 
kònteinernan aki a fungi 
komo Sede di e partido. 
BONERIANO a kompro- 
ndé ku ta nalisando benta 
di e sitio aki i awor MPB ta 


Sede MPB den mudansa 
den e proseso pa muda nan 
Sede. “Mi ta gradesido ku 
for di inisio di MPB nos por 
tabatin nos Sede einan pa 
10 aña largu. Ku famia Vis 
a fasilitá nos e área aki pa 
por tin nos Sede”, Elvis Tjin 
Asjoe, presidente di MPB 
ta bisa. E ta splika ku nan 
lo keda aki te na momentu 


ku e benta tuma lugá pa 
despues muda nan Sede. 
“Nos lo buska un bon 
lugá pa kontinuá ku ak- 
tividatnan di MPB.” Tjin 
A Sjoe no ta deskartá ku e 
partido lo bai pa un propio 
edisio. 


KRALENDIJK- 
Den 
Kaya Gepi den Antriol tin 
un situashon ku ta forma 
peliger pa tráko. Taki di 
un palu a kibra i praktika- 
mente ta riba kaminda. Es- 
aki ta pone ku vehíkulonan 
Peliger pa tráfiko 


ta desviá e taki i subi banda 
kontrali di e kaminda. Ku 
tur konsekuensia ku esaki 
por trese kuné. Un yamada 
na e instansianan konserní 
pa remediá e situashon aki. 


KRALENDIJK- 
Ta 
opvio ku kaminda den Am- 
boina tambe mester di at- 
enshon. Pabou di sentro di 
bario Amboina tin buraku 


Buraku den kaminda na Amboina 


basta grandi. Si un shofùr 
no paga tinu e por okashoná 
basta daño na su vehíkulo. 
Ta di spera ku pronto lo re- 
mediá e situashon aki. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia Korsou: 
Josephine Servania (Fita) 
13.00 Aki Aruba: 
Rudolf Kock 
14.00 Herensia: 
Fello y Swinda Melaan 
15.00 BAPA: 
Dionisio Nicolaas [Toontje] 


16.00 Aktualidat: 
Rudy Jacobs 
17.00 Aki Hulanda: 
Charles Lebacs 
18.00 Herensia St Eustatius: 
Ellis Lopes 
19.00 BAPA: 
Daniel Piar 


20.00 Herensia: 
Elio Pellegrim 
21.00 Dokumental: 
Nort'i Saliña 
22.10 Herensia Korsou: 
Jasintha Thielman 
23.30 Puerto Latino: 
Luis Zárraga 

BIBA PA DIOS, NO PA MES 


Skritura: Santiago 1:22-27 


“Si un hende ta kere ku e ta religioso i tòg no ta frena su 
lenga, ma ta gaña su mes kurason, e hende aki su religion ta 
sin balor.” Santiago 1:26 


Hopi biaha bo ta tende mayornan bisa nan yunan: bo mester 
biba pa Dios, bo mester ta un ehèmpel di Dios pa otronan 
i asta kreyentenan ta animá otro pa nan biba pa Dios. Mi 
pregunta ta: Kon nos ta hasi esei, kon nos por biba pa Dios 
den e mundu akí? 
Ata aki algun tep práktiko: 
1. Wak bo lenga, kiko e ta papia? Ofensanan òf bunita pal- 
abranan? Kon bo ta papia ku bo kolega na trabou, bo bisiña, 
ku bo próhimo? Nos palabranan semper mester balorá e otro 
persona; nan mester ta un adorno di nos bida pa Dios. 
2. Yuda esnan den aflikshon, den problema, ku ta malu i po- 
ber; nos mester stima nan. 
Bo sa kuantu hende tin mester di un yudansa den forma 
di kuido, un atenshon, un palabra kariñoso òf un push den 
forma di algu di sèn òf material? I si Dios ta pone bo komo e 
persona ei su bisiña, kolega di trabou, kompañero na skol òf 
asta den e bùs ku bo ta bai kas kuné ku un propósito. P’esei 
sea e persona ku lo bria pa Dios na e momento ei dor di pa- 
pia, yuda òf duna un traktado na e persona ei. 
ORASHON: Oh, Señor mi Dios, “Habri mi wowo, pa mi por 
kontemplá kosnan maravioso for di Bo lei” i ku Bo Spiritu 
Santu mustra mi maneranan práktiko pa mi biba e loke mi 
ta lesa. 
Laga nos ban p’e i laga nos hasi un diferensia pa esnan 
rondó di nos. 


Boanerges Barriento 
Produkshon PGM 


VACATURE 


Automonteur bij AB Car Rental 


Functie omschrijving: 
- Je zorgt voor reparaties en onderhoud aan onze 
verhuurauto’s; 
- Je geeft opvolging aan storingsmeldingen 
- verricht lekke banden service; 
- Je zorgt voor reparaties en onderhoud van Electrische 
Auto’s 
- Je verzorgt periodiek de 24-uurs storingsdienst 
- Je zorgt ervoor dat onze verhuurvloot er altijd netjes bij 
staat. 


Functie eisen: 
- Je hebt MBO 4 niveau algemene auto techniek of 
minimaal 5 jaar ervaring in een vergelijkbare functie. 
- Je hebt ervaring met het onderhouden van elektrische 
automotoren (o.a. Wingle en JAC motoren) 
- Je beschikt over rijbewijs B. 
- Je spreekt Engels, Spaans en Papiamento. 


Wat bieden wij jou? 
- Een 40 urige werkweek 
- Passend salaris bij functie 


Je sollicitatiebrief voorzien van C.V. vóór 16 oktober 2023 
te richten naar oscar@abcarrental.com ter attentie 
van de heer O. Martijn. 
Voor vragen kun je bellen naar +599 717-8980. Meer 
informatie over ons vind je op www.abcarrental.com 


KRALENDIJK – Tur 
e personal den enseñansa 
desde promé di yüli 2023 
ta haña ku forsa retroak- 
tivo un oumento di salario 
di 10 porshento i un kom- 
pensashon di un solo biá 
na novèmber, pa kompen- 
sashon di kosto di trans- 
porte. Pero esaki no ta kon- 
ta pa Karibe Hulandes, ku 
un biá mas ta keda ekskluí 
for di desishonnan tumá na 
Den Haag. 
“No tur personal den 
enseñansa di Hulanda ta 
haña e oumento i un biá 
mas ta ekskluí Karibe Hu- 
landes. Lo mi no bisa mal 
intenshoná, pero tòg un 
biá mas un ehèmpel for di 


Den oumento di salario 
Personal den enseñansa BES ekskluí 
kua ta resultá ku Karibe 
Hulandes tòg no ta konta 
kompletamente na e pais 
Hulanda.” Esaki Jan Meijer 
ta skirbi den un karta dirigí 
na Eerste i Tweede Kamer. 
No ta promé bia ku 
Meijer ta pleita pa ilegali- 
dat entre Karibe Hulan- 
des i Hulanda pa kita i hasi 
eksepshon solamente legal 
pa e partinan di Reino. En 
prinsipio e eksepshonnan 
akí ta posibel sí e sirkun- 
stansianan na Karibe Hu- 
landes realmente ta otro ku 
Hulanda. 
Den práktika sinem- 
bargo ta aktua normal den 
diferensianan 
eksistente 
na lugá di kita esaki. E re- 


sultado akí entre otro den 
kompensashonnan abou i 
tin biá te asta sin kompen- 
sashon, por ehèmpel den e 
kaso di desempleo i un ak- 
shon dirigí pa loke tin falta 
te awendia. Kada akshon 
den e konteksto akí ta dirigí 
riba posponementu, loke ta 
formashon di desishon polí- 
tiko. 
Pa e mínimo sosial Ka- 
ribe Hulandes a yama un 
komishon na bida ku mes- 
ter bai wak e diferensia 
entre Hulanda i Karibe 
Hulandes. Laga nos mira 
sí e komishon akí tambe ta 
haña mesun resultado. Na 
òktober ta spera e resultado 
nal di e komishon akí. 
“Bèk na e oumento di 
salario den e mundu di 
enseñansa. Ta poko drùk 
den e fèlt di elekshon di e 
dianan akí i Karibe Hu- 
landes difísilmente ta haña 
atenshon, ounke ku mi 
mester atmití ku den e pro- 
grama di elekshon di Chris- 
tenUnie i D66, mi ta mira 
mas atenshon positivo pa 
Karibe Hulandes ku nunka 
promé, pero mi ta spera ku 


e opservashonnan akí den 
bo mundu di eksperensia ta 
haña un hak i keda kologá. 
For di boso akshonnan den 


e futuro serkano mi ta spera 
ku ta korigí i nivelá e me- 
didanan bèk,” Meijer ta 
skirbi. 

KRALENDIJK -- Fun- 
dashon 
Kuchara(FK) 
ta 
di luto pa fayesementu di 
un miembro ehemplar, ku 
a forma parti di e último 
proyekto, ku ta lès di kòm- 


K R A L E N D I J K - - 
Kooyman semper a dediká 
su mes na brinda komuni- 
datnan Karibense hèrmènt, 
produkto i ekspertisio ku 
nan tin mester pa konstruí, 
krea, embeyesé i oresé. 
Kooyman a bin ta sostené 
e vishon di artistanan lokal 
ku Colors of the Caribbean, 
i awor ta ekstendé esaki den 
un kampaña ku ta kubri tur 
5 isla. Un kampaña multi- 
kultural i hopi kolorido ku 
ta selebrá tur loke ta uni nos 
komunidat, poniendo énfa- 
sis riba arte, kultura, krea- 
shonnan úniko i vivensia di 
nos isla. 
Sinku artista di islanan 


5 artista, 5 mural, na 5 isla karibense: 
Kooyman ta lansa kampaña ‘Colors of the Caribbean’ 


Boneiru, Kòrsou, Aruba, 
St. Maarten i Barbados a 
krea kada un, un mural ku 
ta representá ‘Colors of the 
aribbean’ i ku ta reehá 
e kolornan vivido di nan 
isla. Kooyman a sostené 
nan vishon- for di canvas 
pa muraya; komunidat lo 
risibí un dósis di positivis- 
mo i kreatividat na luganan 
manera entre otro edisio 
di skol, ‘veld’ i auditorio pa 
hasi deporte, kasnan di kui- 
do pa mucha i mas. Tambe, 
a sostené e artistanan ku 
fèrf i otro material. Mes- 
ter bisa ku kada un, ta un! 
Kooyman ta felisitá e artis- 
tanan ku nan mural i pa hasi 


e kampaña aki unu real- 
mente impaktante. Pa Kòr- 
sou tabata Joan of Arts, pa 
Boneiru tabata Marea Arts, 
pa Aruba Paul Wong, pa St. 
Maarten Zillah Duzon Ha- 
el i nalmente pa Barba- 
dos tabata Shane Eastwond. 
Tur ta obranan impreshon- 
ante i digno di atmirashon. 
Kooyman su meta ta, pa 
inspirá komunidat di e 5 
islanan pa duna kolor na e 


deseonan di kurason. For di 
pinta un mural, te muraya 
di un kamber, un muebel, 
òf bo hogar- Kooyman t’e 
partner ideal. 
Riba imágen athunto, un 
obra masha bunita di Marea 
Arts yamá ‘Breakfast with 
a Trupial’. Marea a krea 
e mural inspirá dor di un 
kushina den kunuku. E idea 
di planta i kosechá, kushiná 
i kome for di tera boneria- 


no. Kuminda fresku, for di 
nos propio suela semper lo 
ta mas benesioso pa salú. 
Kooyman ta invitá bo pa 
bishitá e proyekto na Na- 
ture Cooking School Bo- 
naire i keda pendiente pa 
un reto i premionan fabulo- 
so relashoná ku e kampaña 
aki. Pa mas informashon, 
bishitá www.kooymanbv. 
com òf Kooyman su página 
di Facebook i Instagram. 


KRALENDIJK -- Den 
e aña di konmemorashon 
di abolishon di sklabitut 
Gobièrnu hulandes a pidi 
diskulpa i ku esaki no ta 
un punto pero un kòma i 
Rei a pidi pa pordoná Hu- 
landa. Den e kuadro aki 
tin fondo pa e islanan bini 
ku proyekto relashoná ku e 
kontinuashon di e pasado 
di sklabitut den e komu- 
nidat aktual. Esaki Grupo 
di Diálogo di Sklabitut ta 
trese dilanti. 
E liña kòrá den e komb- 
ersashonnan ku Hulanda 
ta 
rasismo, 
diskrimi- 
nashon 
i 
kolonialismo. 
Grupo di diálogo Bonaire 
a presentá un proyekto pa 
bini ku un monumento ku 
nòmber i fam di esnan ku 
tabata katibu a haña liber- 


Grupo di diálogo ta boga pa: 
Bai den terapia ku Hulanda 


tat promé di yüli 1863. 
Hulanda a bai di akuer- 
do pa fasilitá e monumento. 
Mi ke trese un diskushon 
saliendo for di e komb- 
ersashonnan di mesa ku 
Grupo di Diálogo ta organ- 
isá. Un punto importante ta 
si ta nòmber di e hendenan 
liberá so mester ta riba e 
monumento. Unda nòmber 
di e doñonan di katibu mes- 
ter bini i e parti di Hulanda. 
Na Hulanda tambe taba- 
tin bos pa abolí sklabitut i 
nan tambe mester haña un 
lugá den monumento. Si 
nos ke kombatí rasismo, 
diskriminashon i kolonial- 
ismo nos mester evitá di 
pensa den esnan kulpabel 
i esnan víktima. 
Grupo di diálogo Bo- 
naire ta boga pa bai den 


terapia ku Hulanda pa 
motibu ku Bonaire i Hu- 
landa tin un historia to- 
kante sklabitut kompartí. 
Keda pensa riba sèn ta 
bira nos desgrasia i spesial 
keda aseptá “Wie betaalt, 
bepaalt”. 
E guera largu i frus- 
trante mester ta bringá riba 
diferente tereno manera: 
drecha kalidat di bida, 
amplia e parti di konsien- 
tisashon, pone nos igno- 
ransia na diskushon, hasi 
de todo na nos prehuisio, 
rekonosé nos erornan di 
den pasado. Nos tin e obli- 
gashon pa para den sapatu 
di e otro. E lucha kontra 
rasismo, diskriminashon i 
kolonialismo ta di nos tur 
na Bonaire. 


FK di luto pa morto di Noris Conquet 


piuter pa 60+. Sra. Noris 
Conquet d.f.m. su antusi- 
asmo i interes pa e lèsnan 
tabata di atmirá, su perse- 
veransia un ehèmpel. 
Konforme boluntat di 
Dios FK no a alkansá pa 
e por a risibí su sertikado, 
pero lo e keda pa FK komo 
simboló di ta un persona 
ehemplar. 
Fundashon Kuchara ta 
terminá: “Sra Noris sos- 
egá na pas. Na famia i ko- 
nosínan forsa pa karga ku 
pèrdida di un gran persona 
ku FK tabata tin honor di 
konos’é.” 


Esteban Construction & Services B.V. 


ta buska 
- 2 metselaar 
-2 timmerman -2 ayudante 


-mester tin 1 aña di eksperensia. 


Inf tel # 701-6501 


FE ke men ...... bula e tranké di limitashon! 
“..... Pasobra di bèrdat Mi ta bisa boso, si boso tin fe 
manera un simia di mòster, boso lo bisa e seru aki: 
“Hala for di aki bai p’aya, i e lo hala i nada lo no ta imposibel 
pa bosnan”. (Mateo 17: vers 20) 


Un bon i bunita siman. Meditá riba e pensamentu di e 
siman aki i buska pa mira bo limitashonnan. Nan ta 
diferente pa kada hende. 
Keda bendishoná. 
25 sèptèmber 


PENSAMENTU DI SIMAN 


iFix Technology 


is looking for 
- technician 


-requested in repair and maintenance in soft- and hardware 
of mobile phone and computers 
-minumum two years experience and relevant studies 
For more inf +599 770-8594 


KRALENDIJK – Ko- 
legio di Supervishon Finan- 
siero, Cft, orguyosamente 
ta konstatá ku Boneiru 
despues i mas aña, e désit 
di e presupuestá awor ta 
kumpli ku un norma di ba- 
lansa sentral for di e lei di 
nansa di e entidatnan púb- 
liko. Boneiru, Sint Eusta- 
tius i Saba. Esaki e kolegio 
ta skirbi tokante e diseño di 
presupuesto di 2024. 


Cft kontentu ku presupuesto di Boneiru 
Boneiru ta presentá un 
presupuesto di 2024 será, 
siguí dor di surplus den 
e añanan 2025, 1,4 mion, 
2026 1,4 mion i 2027, 1,8 
mion dòler. 
Pa invershonnan, a pre- 
supuestá pa otro aña 16,3 
mion dòler, siguí te 22,6 
mion na 2027. Un gran par- 
ti di e invershonnan ta des- 
tiná pa mehorashon di e ret 
di karetera. 

Tonchi, hende sa tin kurashi. 
Ni un kùp di awa di lamunchi e 
shon ku a hasi aña no a trese. 


Awèl si, keda sin trit pero ke 
brasa ku sunchi. No por!! 


Howard Rollins komo 
detektive Virgil Tibbs. 
NBC a pasa e seri aki 
di 6 di mart 1988 te ku 
dia 19 di mei 1992, pa 
despues e sigui di 28 di 
òktober 1992 te ku 16 
di mei 1995. Produk- 
tornan ehekutivo di ‘In 
the heat of the Night’ 
tabata 
Fred 
Silver- 
man, Juanita Bartlett i 


DUSHI TEMPU DI 
TELEVISHON 


‘In the Heat of the 
Night’ ta un seri di 
televishon 
polisial, 
basá riba un pelíkula 
ku a sali na 1967, i 
un novela publiká na 
1965 ku mésin título. 
Protagonista den e 
seri di televishon aki 
tabata e aktor Carrol 
O’Connor komo e hefe 
polisial Bill Gillespie i 


Ku e seri aki mi ke hiba boso den tempu. Mi ke rekordá huntu ku esnan 
ku a lanta den añanan sesenta i setenta televishon di e tempu aya. Televi- 
shon “pretu ku blanku”. Tambe pa laga e generashon despues sera kono- 
sí ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


O-Connor mes, pues e 
protagonista. 


Sparta 
E promé entrega di e 
seri ta na momentu ku 
Virgil Tibbs ta regresá 
e siudat na unda el a 
nase na Sparta, Mis- 
sissippi, pa atendé en- 
tiero di su mama. E al- 
kalde di e lugá, Mayor 
James Findlay, ta per- 
suadí Tibbs pa keda e 
siudat i okupá e puesto 
di hefe di polis. 
Mayor Findlay mes ta- 
batin motibu pa nom- 
bra Virgil Tibbs komo 
hefe di polis na Sparta. 
E kier a krea un rèkòrt 
riba tereno di derecho 
sivil pa por a partisipá 
na elekshon di kongre- 
so. Kontratando Tibbs 


‘In the Heat of the Night’ 


e kier a kibra e reputa- 
shon dudoso ku e forsa 
polisial di Sparta taba- 
tin di tabata praktiká 
rasismo. 


Éksito 
Anke 
ku 
Tibbs 
su 
kuerpo tabatin rekur- 
sonan limitá pa hasi 
nan trabou, el a logra 
solushoná hopi krímen, 
kontando ku yudansa 
di su staf. Pues e taba- 
tin éksito. 
Na kuminsamentu di 


e di shete temporada 
Tibbs ta ousente den 
e seri, moviendo pa 
Jackson, Mississippi, 
pa kompletá su estu- 
dio di lei. Mientrastan- 
tu e ta separá di su 
kasá Althea. 
John Carrol O’Connor 
a 
nase 
dia 
2 
di 
oougùstùs 1924 i e 
muri na 2001, 21 di 
yüni, na edat di 76 
aña. E ta derá na Cul- 
ver City, California, 
Estádos Unídos. 

NOS A TOPA 


Djis algun minüt despues ku Diane a kaba start su 
outo nobis nobis, miéntras e tabata den su gloria di 
felisidat, nos a topa na Radio Live 99.9 FM. Ta famia 
di Eli Wout(†). Su tata ta yu di Kòrsou, Diane si ta 
Boneriano de pura sepa, meskos ku su mama. 
“Mi ta mucha salí for di Antriol Pabou, Diane, a bisá 
mi.” Mi no tabata konosé Diane, te dia ku el a par- 
tisipá i gana e outo. Porta no, pero porta sí tambe, 
ku mi tambe a yuda kontribuí pa e gana e outo. Esei 
no ta nifiká ku e mester fiá mi e outo, pero laga mi 
konta. 
Durante e anochi pa wak ken ta gana e outo nobo, 
e kampaña di Radio Live 99.9 FM, momentu ku Di- 
ane lanta bai pa skohe number òf kue ènvelòp, ami 
tabata sintá na su lugá pa mi saka potrèt di tur parti- 
sipante. Esei a sosodé na algun okashon. P’esei mi 
a bis’é na final di e anochi momentu el a kaba kue e 
yabi korekto i start e outo, mi a dun’é pabien i bis’é, 
mi kier sa mi tambe a yud’á ku poko suèltu pa el a 
gana e outo. 
Maar goed. Asina mi a sera konosí kuné, mi kono- 
sé su hendenan i sigur Soyla, mi konosé poko mas 
mihó. Radio Live 99.9 FM, huntu ku 12 kompania, a 
pèrkurá pa basta felisidat serka Diane. 


KRALENDIJK— Re- 
sientemente muchanan di 
Kolegio San Bernardo ta- 
bata di bishita na kunuku di 
mamai Rosa. Huntu ku siu- 


Muchanan di Kolegio San Bernardo a bai kunuku mamai Rosa 


dadano Onnie Emerenciana 
e muchanan a pasa un ratu 
ameno na kunuku. Na nal 
di e bishita e muchanan a 
saboriá pida patia. 

KRALENDIJK 
-- 
Djasabra 23 di sèptèm- 
ber a tuma lugá e promé 
evento di Gang di Arte 
Bonaire, e asina yamá 
Gang Up Launch Event. 
Un anochi yen di talen- 
to hóben ku kanto, rèp, 
baile, músika i mas. 
Ganadónan di Gang 
di Arte Aruba 2022 a 
bin topa Gang di Arte 
Bonaire kaminda huntu 
nan a traha un bunita pre- 
sentashon ku e mensahe 
di union. 
Di Boneiru a presentá 
Casa de Musica ku nan 


Gang di Arte Bonaire ku tremendo show di apertura 


show di drùmbènt, e gru- 
po hóben ku kantikanan 
pòp Sunkiss, Floran Da- 
men i su piano, ACE 
Tweens ku su shownan 
di baile i e DJ-nan mas 
hóben di Boneiru ku a 
hasi nan debut. Ta trata 
aki di 5 hóben, DJ M.T. 
(K’Jar 
Martines), 
DJ 
Sweet Z (Jazaira Mer- 
cera), DJ Storm (Zhane 
Ayubi), DJ Zian (Zani 
van de Ven) i DJ Chaos 
(Justin Obispo). 
Nan a hasi públiko loko 
durante nan presentashon 
ku tabata simplemente un 

prueba di loke tin na ka- 
minda. 
Gang di Arte Aruba 
tambe a trese kuater tre- 
mendo presentashon ku 
mensahenan 
positivo 
rondó di e tema “Talento 
Skondí”. Di Aruba a pre- 
sentá B.M.T. (Black Man 
Team) ku un tremendo 
show di rèp, Gicelle i Al- 
akina ku a kanta i toka 
kitara i tambe No Image 


Dance Crew ku a trese un 
show di baile ku un men- 
sahe di “basta ku skonde 
talento di hóbennan”. 
ACE Foundation ta 
yama danki na tur ku a 
sostené evento aki. Un 
danki na Warehouse Su- 
permarket, 
Tio 
Pepe, 
Tourism Corporation Bo- 
naire, Tera Kòrá Ranch i 
Gobièrnu di Boneiru. 

REKUERDONAN 


Bòi Antoin 


Na novèmber 2001 Boneiru a haña un ‘air-ambulance’ moderno pa e tempu ei. 
Patrick Angela i Franklin Antoin tabata bula e avion aki. Na yegada di e avion na 
Aeropuerto Flamingo nan a show e avion aki. 


KRALENDIJK 
– 
Eks-lider di UPB Rudy El- 
lis ta un persona chistoso. 
Semper el a keda mantené 
su sentido humorístiko. 
Den e segundo programa 
Herensia di Rudy Ells ku 
ta bai den aire djárason, 
e parti humorístiko aki ta 
bini dilanti. 
Den un programa an- 
terior Rudy Ellis a papia 
di su infansia i hubentut. 
Den e di dos programa 
aki di un seri di mas pro- 
grama Herensia Ruman, 
manera ta yam’é i e ta 
yama otro hende, ta papia 


Chistoso i informativo 
Rudy Ellis den segundo programa Herensia 


di su estudio na Kòrsou, 
siendo interná na Brak- 
keput. Tambe e ta papia di 
su famia, esposa i yunan. 
Aki e Rudy Ellis komo es- 
poso i tata di famia ta bini 
dilanti. 
Bòi Antoin, presentadó 
di Herensia, konosiendo 
Ruman hopi bon, sa kua 
kuèrdè e mester toka pa 
pone e invitado etalá su 
sentido humorístiko bini 
dilanti. 
E programa aki ta es- 
trená djárason pa 12or di 
mèrdia na Bonaire.tv 


KRALENDIJK—Bo- 
neiru su representante pa 


Nicolle Puertas Cardenas kla pa Miss Teen 
Boneiru su representante a yega Kòrsou 


Miss Teen International 
Nicolle Puertas Cardenas,a 
biahá pa Kòrsou djadum- 
ingu 24 di sèptèmber.E 
evento ta konta ku partisi- 
pashon di hóbennan rònt 
mundu i Kòrsou ta kaminda 
e evento ta tuma lugá e aña 
aki. Despues di basta luna 
di preparashon intensivo, 
Nicolle ta kla pa su parti- 
sipashon den e sertámen. 
Osina di Turismo Kòrsou 
a risibí tur e kandidatanan i 
nan a risibí nan shèrp osial. 
Miss Teen International ta 
un produkshon di Francis- 
co Cortez kende ta enkargá 
ku e frankisia di entre otro 
Miss Teen International. Di 
parti BONERIANO hopi 
éksito pa Nicolle. 

Djasabra 23 di Sèptèmber 2023 
11 


tias). 


3. E formashon spiritual 


Iglesia no enkargá aktornan 
eksterno ku anunsio di e Pa- 
labra di Dios, sino ku e ta 
konfia e ministerio aki na su 
fielnan, di manera ku tur servi- 
sio den Iglesia mester 
prosedé di fe i alimentá esa- 
ki.. E lektor, por tantu, mester 
perkurá pa kuida e bida di 
grasia interior i pre disponé su 
mes ku spiritu di orashon i 
mirada di fe. 
E dimenshon akí ta edifiká 
pueblo kristian, ku ta mira 
den e lektor un testigu di e 
Palabra ku e ta proklamá. 
Esaki, maske ku e ta efikas 
riba su mes, ta atkerí tambe, 
di santidat di esun ku ta trans- 
mitié, un splendor singular i un 
atraktivo misterioso 


Di kuido di e propio bida in- 
terior di e lektor, ademas ku 
di esun di bon sentido, ta de- 
pendé tambe e propiedat di 
su gestonan, di su mirada, di 
e bistí i di e peñá. Ta evidente 
ku ministerio di e lektor ta 
impliká un bida públiko kon- 
forme e mandamentunan di 
Dios i e leinan di Iglesia. 


Lesa den misa ta un onor, 
no un derechi 
E tripel preparashon akí, 
e liturgista ta enfatisá, “mester 
konstituí un inisiashon promé 
ku atmishon di lektornan, 
pero despues esaki lo mester 
sigui siendo permanente, di 
manera ku e kustumbernan 
no ta floha. Esaki ta konta pa 
e ministronan di kualke gra- 
do i órden. 
Finalmente lo ta masha útil 
pa e mes i pa e komunidat ku 
tur lektor tin e balor di veri- 
fiká si nan ta sigui di ta den 
tur e kualidatnan aki, i si nan 
disminuí, pa nan sa di renun- 
siá den forma honrado. 


Realisá e ministerio akí en 
bèrdat ta un “onor” i den Ig- 
lesia semper a konsiderá es- 
aki asina. Sin embargo, e ta 
konkluí, no por someté tur 
kos na dje, ni mester ser kon- 
siderá un derechi, sino un sir- 
bishi na fabor di e asamblea 
litúrgiko, ku no por ser ehersé 
sin e debido kapasitashon, pa 
onor di Dios, e rèspèt pa Su 
pueblo i e efikasia mes di 
liturgia. 


E liturgista Enrico Finotti ta 
splika: “Palabra di Dios den sel- 
ebrashon litúrgiko mester ser 
proklamá ku simplesa i outen- 
tisidat. Resumiendo, e lektor 
mester ta su mes i proklamá e 
Palabra sin gestonan inútil. En 
bèrdat, un regla importante pa 
dignidat mes di liturgia ta e bèr- 
dat di e signo, ku ta afektá tur 
hende: e ministronan, e símbolo- 
nan, e gestonan, e adòrno i e 
ambiente”. 
Bisando esaki, Finotti ta 
sigui, “tambe ta nesesario bus- 
ka formashon di e lektor, ku ta 
ekstendé su mes na tres aspe- 
kto fundamental”. 


1. E formashon bíbliko - 
litúrgiko 


”E lektor mester tin por lo 
ménos un konosementu mínimo 
di Santa Skritura: struktura, 
komposishon, number i nòm- 
ber di e bukinan sagrado di 
Tèstamènt Bieu i Tèstamènt 
Nobo, su prinsipal géneronan 
literario (históriko, poétiko, 
profétiko, sapiencial, etc.). 
Esun ku ta subi e podio mester 
sa kiko e ta bai hasi i ki tipo di 
teksto e ta bai proklamá. 


Ademas, e mester tin un 


preparashon litúrgiko, distin- 
guiendo e rito i su partinan i 
konosiendo nifikashon di e 
propio papel ministerial den 
konteksto di e liturgia di pala- 
bra. Na e lektor ta korespondé 
no únikamente proklamashon 
di e lekturanan bíbliko, sino 
tambe e intenshonnan di e 
orashon universal i otro parti- 
nan ku ta ser tresé dilanti den e 
diferente ritonan litúrgiko”. 


2. E preparashon tékniko 


E lektor mester sa kon akudí i 
ta den e ambón, kon usa e mik- 
rofon, kon usa e lekshonario, 
kon pronunsiá e diferente nòm- 
ber i términonan bíbliko, di ki 
moda proklamá e tekstonan, 
evitando un lektura slap òf de- 
masiado enfátiko. 


E mester tin konsientisashon 
kla di ku e ta ehersé un minis- 
terio públiko dilanti e asamblea 
litúrgiko: su proklamashon por 
lo tantu mester ser skuchá pa 
tur hende. E Verbum Domini ku 
kua kada lektura ta kaba no ta 
un konfirmashon (E ta Palabra 
di Dios), sino un aklamashon 
yen di asombro, ku mester pro- 
voká e kontesta gradesidu di 
henter e asamblea (Deo gra- 


E balor di un abraso... 


Pasobra abrasonan ta grátis. Pasobra abrasonan ta un 
gran medisina. Pasobra abrasonan ta fortalesé e spiritu. Pa- 
sobra abrasonan ta importante. Pasobra abrasonan mester 
awe i tur dia. 


Pasobra abrasonan no ta pa un momento di alegria, sino 
pa tur momentonan difísil. Pasobra nan ta yuda otronan. 
Pasobra nan ta sinti nan i animá. Pasobra ku bo ta brasa 
ora nan ta brasa bo. 


Pasobra abrasonan ta rekonsiliá òf ta oumentá e kariño. 
Pasobra abrasonan no ta ser duná pa rutina. Pasobra abra- 
sonan ta oumentá la i ta laga ku otronan ta hari. 


Ora mi a pasa dor di skolnan i klasnan, ora mi ta papia 
ku dosentenan i mayornan di famia, mi ta invitá pa brasa 
nan. E ta un manifestashon sinsero di amistat. Hopi biaha, 
no sin ku papia, sino brasa. Ku abraso bo ta bisa tur kos. 


Den okashonnan, ora bo ta bai na un belorio, ta mihó 
brasa e famia sin bisa algun palabra. Ora ta saludá un amigu 
òf un amiga. Ora bo ta bai un fiesta. Ora tin enkuentronan 
momentáneo,. 


Ora ta papia ku yunan, esaki nan ya spera un abraso. E 
yunan ta sinti hopi amor ora nan mayornan ta brasa nan, 
sunchi nan, l mima nan. Si esaki ta sosedé ku mas frekuen- 
sia den famianan, lo no tin tantu soledat den e hóbennan. 


Abrasonan ta spesial pa e personanan ku fásilmente dep- 
rimí. Ora un persona ta yorando, ta mihó pa no puntr’é lo 
kiko a pasa kuné, sino bras’é. E persona ei ta sinti su mes 
fuerte, e ta bira optimista i hasta por bisa: “Danki, mi taba- 
ta tin mester di dje tantu!”. Hopi biaha nos ta rekerí un 
abraso. Sin ku ningun hende ta puntra nos, nos ta sinti i ta 
risibí forsa, kariño, amor. 


Mi sa ku hopi biaha tin personanan ku no a haña lès, 
pasobra ningun hende ta brasa nan. I ta kòrda riba e mucha- 
nan den skol, ken mi a puntra pasobra nan no a hasié i mi a 
kontestá mi ku nan nos a siña nan. Ku ningun hende a suna 
nan un abraso den su bida i ku esaki ta parse nan straño. 


Abraso ta un grandioso medisina. E ta transferí energia, 
i ta duna e persona ku ta ser brasá un estímulo emoshonal. 
Nos mester di kuater abraso pa dia pa sobreviví, ocho pa 
mantené nos, i diesdos pa krese. Un abraso ta sinti bo bon. 
Un abraso por kubri un gran parti di e kueru i ta duna e 
masashi ku bo mester. E ta tambe, un forma di komuniká 
ku bo. 


Bo por bisa kosnan pa kua bo no tin palabranan. E 
kosnan mas bon aserka di un abraso ta ku bo no por duna 
un sin risibí unu. 


Ta pesei, mi petishon sinsero, simpel ta ku tin abraso- 
nan tur kaminda. Ku bo lo no ta nenga abraso. Pasobra 
abrasonan ta manera vitamina ku ta produsí energia i ta 
yena e alma di amistat. Pa boso tur, un gran abraso. 


E tres reglanan fundamental pa 
lektornan den Misa 


E liturgista italiano Enrico Finotti ta kontestá un lektor di Aleteia 


Un lektor ta skirbi: “Mi tabata ke sa si tin informashon 
presis diktá pa e Magisterio òf simplemente pa tradishon 
ku ta splika kon un lektor mester komportá durante misa. 
E lekturanan di dia i e salmonan no mester ser lesá, sino 
anunsiá. Lo por a hasi un remarke chikí di e “erornan” 
mas komun? Por ehèmpel tin be mi ta tende nan bisa komo 
konklushon di un lektura “Ta palabra di Dios” na lugá di 
“palabra di Dios”. I tambe, tin esun ku ta pone mashá én- 
fasis den lesa, hopi be kambiando fuerte e tono di bos den 
diálogonan direkto…. Tin esnan ku ta tira mirada riba e 
bankinan i a kambio esnan ku nunka ta hisa nan wowo i ta 
tene esaki fiho riba e teksto. Danki”. 


SANTU ROSARIO 


Yunan di Maria Auxiliadora 


ta invitá 


Bin eksperenshá e 5 misterionan 


di un manera speshal presentá pa 


Yunan di Maria na enkuentro ku Hesus 


1 Òktober 2023 


6:30 di atardi na Seru di Orashon 


Òktober, luna di nos Mama Maria. 


14 
Djamars 26 sèptèmber 2023 


ARUBA 
INTERNASHONAL 


HOLLYWOOD 
– 
Despues di un wèlga ku a 


Akuerdo por lo pronto entre skirbidónan di 
teksto i studionan di Hollywood 


dura kasi 150 dia, e sindika- 
to di e skirbidónan di teksto 
i studionan di Hollywood, 
a bai di akuerdo tokante 


ITALIA – E notorio 
bas di maa Italiano, Ma- 
teo Messina Denaro, a muri 
den prizòn. E tabata un lider 
di Cosa Nostra, un aliado di 
maa di Sicilie. Pa desena 
e tabata riba huimentu, na 
inisio di e aña akí a deten’é. 
Denaro den su ousensia a 
keda sentensiá na bida largu 
pa su ròl di atake ku morto 
na 1992 riba e huesnan in- 
vestigativo Giovanni Fal- 
cone i Paolo Borsellino. 


kondishonnan di trabou 
nobo. Ainda e miembronan 
mester bai di akuerdo ku e 
akuerdo, pa despues nal- 
isá e wèlga. 
Desde inisio di e wèlga 
na mei, hopi produkshon 
na Estádos Unídos ta pará 
ketu. E skirbidónan di teks- 
to a pone trabou abou paso- 
bra nan ke afspraknan nobo 
tokante royalidat. Awor ka- 
simente nan ta haña plaka 
sí ofresé un seri òf pelíkula 
riba un servisio di stream- 
ing. Tambe e skirbidónan 
ke hasi afsprak tokante e 
uso di inteligensia artisial 
durante trahamentu di teks- 


to. Ainda no ta kla kiko e 
afspraknan ku studionan di 
Hollywood ta enserá. 
E aktornan ku a djòin e 
wèlga na yüli, ainda no a 
logra akuerdo ku nan du- 
nadónan di trabou. Nan ke 
un repartishon hustu di en- 
tradanan for di servisio di 
streaming i mihó kondis- 
honnan di trabou. 
E wèlga ta kosta em- 
presanan di media na Hol- 
lywood hopi miar di dòler. 
Na Hulanda tambe e kon- 
sekuensianan lo ta bisto, 
pasobra hopi pelíkula i seri 
Merikano ta retrasá òf te 
asta anulá. 
Bas di mafia Messina Denaro a muri den prizòn 


E maoso a haña tambe 
kastigu di bida largu pa su 
ròlnan riba atake di bòm 
na Florence, Roma i Milan, 
kaminda na 1993 dies per- 
sona a pèrdè nan bida. 
Tambe Denaro a mata e 
yu hòmber di 12 aña di un 
hòmber ku a testiguá kontra 
dje. Parse el a mata e mucha 
ku ásido. 
Na yanüari a detené 
Denaro di 61 aña den un 
klínika privá na Palermo, 


e kapital di Sicilie. E tabata 
haña tratamentu pa kan- 
ser na tripa bou di nòmber 
falsu. 
E n di siman ku a pasa, 
a sali na kla ku Denaro a 
drenta koma den e seshon 
di e prizòn di un hospital na 
L'Aquila, den sentral di Ital- 
ia. E no tabata ke pa a man- 
tené na bida artisialmente 
i desde djabièrnè anochi no 
tabata haña kuminda mas. 


CHINA – Den e es- 
tado Chines, Panzhou, 
djadumingu 16 hende e 
muri durante un kandela 
den mina di karbon. Ta 
tumando lugá un akshon 
di reskate. Ainda no ta 
konosí kuantu hende ta 
pèrdí. 
E trabou den minanan 
di karbon na Panzhou, 
den sùit di e pais, a keda 
pará pa un dia. 
E region ta bon 
pa sinku porshento di 
produkshon di karbon 
Chines. 
E empresa di estado, 
Guizhou Panjiang, doño 


Sigur 16 morto durante kandela den mina di karbon 


di e mina di karbon, awor 
ta laga hasi inspekshon di 
siguridat den shete mina i 
ta bisa di ta tuma medida 
tambe pa amplia e siguri- 
dat. 
Na China mas biá ta 
sosodé 
aksidente 
den 
minanan dor di falta di 
medida di siguridat. May- 
oria di e aksidentenan ta 
tuma lugá dor di eksplo- 
shon di gas ku ta bini 
liber. Asina na febrüari 
ainda 53 hende a pèrdè 
nan bida durante un aksi- 
dente den un mina di kar- 
bon na Mongolia. 

ARUBA 
STATIA/SABA/ST. MAARTEN 


PHILIPSBURG 
– 
Promé Minister i minister 
di Asuntunan General, 
Silvera Jacobs, a atendé 
un evento titulá ‘Feminist 
Foreign Policy+ Group’, 
ku a tuma lugá na e osina 
prinsipal di Nashonnan 


Ròl igualdat di género 


Uní djárason 20 di sèptèm- 
ber. 
E promé ophetivo di e 
evento ta pa suprayá e im- 
portansia fundamental di 
igualdat di género i pro- 
mové siguridat global, salú 
i prosperidat. 


Respondiendo riba e 
imperativo akí, kantidat di 
pais ta brasa aserkamentu 
femenino pa nan pólisan- 
an eksterior, ku e meta pa 
kambia nan kompromiso- 
nan den akshonnan tangi- 
bel. 


PHILIPSBURG – Ne- 
goshi i individualnan ku 
keho tokante e kompa- 
nia di utilidat GEBE, awor 
por bini dilanti ku keho na 
Kámara di Komersio i In- 
dustria di Sint Maarten, 
COCI. 
Den 
un 
komunikado 
di prensa emití djárason, 
COCI ta bisa ku e ta konsi- 
ente di e retonan operashon 
ku GEBE ta konfrontá i 
miéntras konosementu di 
e komplisidat di e tipo di 
asuntunan, a hasi diferente 
práktika ku a eskalá du- 


Kámara di Komersio ta urgi públiko pa bini dilanti ku keho kontra GEBE 


rante e último dianan, loke 
a subi preokupashon, par- 
tikularmente debí na nan 
impakto signikativo riba 
e komunidat empresarial i 
residentenan. 
COCI ta dediká su kom- 
promiso pa salbaguardiá e 
interes di negoshinan i resi- 
dentenan. Konsiderando e 
falta di un osina di kon- 
sumidó dediká, COCI ta 
tuma pasonan proaktivo pa 
hiba e kehonan akí a base 
di e kanalnan apropiá, e ká- 
mara di komersio ta trese 
dilanti den e komunikado 


di prensa. 
Ta imperativo ku tipo di 
asuntunan akí ta keda aten- 
dé den un manera strukturá, 
sirbiendo e interes di tur ku 
ta dependé riba provishon 
di utilidat dor di GEBE pa 
tin resultado efektivo riba 
término largu. 
P’esei COCI ta invitá ne- 
goshinan i e komunidat en 
general, pa bini dilanti ku 
nan asuntunan spesíko i 
kehonan pa loke ta trata op- 
erashonnan i provishon di 
utilidat dor di GEBE. 


ORANJESTAD (EUX) 
– Gobièrnu di Statia ta 
yama bon biní na e anunsio 
di Hulanda ku e kompen- 
sashon pa yu ta bai subi ku 
90 dòler pa luna otro aña, 
komo parti di su programa 
pa baha pobresa di mucha 
na 2025. 
E oumento ta parti di 
e pakete di 30 mion euro 
aprobá pa Gabinete na Den 
Haag, pa mehorá e forsa di 
kompra i redusí kargo - 
nansiero di residentenan di 
Statia, meskos tambe Bo- 
neiru i Saba. E alokashon 


Gobièrnu kontentu oumento kompensashon pa mucha 


lo subi ku 32 mion anual- 
mente desde 2025. 
“Benesio 
di 
mucha 
ta hunga un ròl vital den 
proveé asistensia nansiero 
na mayornan den nesesidat, 
yudando ku kosto asosiá ku 
edukashon di mucha i sig- 
urá un mihó kalidat bida pa 
tur mucha,” Diputado en- 
kargá ku asuntunan sosial, 
Reuben Merkman, a bisa. 
E oumento lo bai pa 
yuda famianan redusí nan 
kargonan nansiero i me- 
horá bienestar en general 
di e mucha di Statia. Nos ta 


gradisí Sekretario di Esta- 
do, Aleandra van Huelen 
i tur hende ku a yuda sigurá 
e pakete akí, e diputado a 
bisa. 
Adishonalmente ku e 
oumento di benesio di mu- 
cha, e supsidio di energia di 
1.300 dòler pa aña ta keda, 
meskos tambe e supsidio pa 
elektrisidat i awa. Tarifa di 
Internet ta kai afó un ratu i 
ta bini fondonan èkstra pa 
mehorá transporte públiko. 
Di akuerdo ku Sekretar- 
io di Estado van Huelen: 
“Pa hopi hende na Boneiru, 


Saba i Sint Eustatius, un 
dak riba bo kabes, kuminda 
riba mesa, òf èkstra nese- 
sidat pa mucha, ta impor- 
tante. E gabinete akí ke hasi 
algu tokante esaki. Ta p’esei 
mi ta kontentu, huntu ku mi 
kolega Carola Schouten, 
nos a logra pone un kanti- 
dat konsiderabel di plaka, 
no solamente pa e aña akí, 


pero tambe pa e añanan ku 
ta bini, pa mehorá bida di 
residentenan riba e islanan. 
Inisiando ku oumento di e 
benesionan, pero tambe 
dor di keda kontribuí na e 
servisionan básiko manera 
awa i elektrisidat. Nos no 
a yega ainda, pero e ta un 
paso siguiente importante 
pa atendé ku pobresa.” 


O R A N J E S T A D 
(EUX) -- Djamars 19 di 
sèptèmber a bin topa ku un 
kurpa sin bida di un beibi 
na un krèsh na Statia. Me- 
sora Kuerpo Polisial Kari- 
be Hulandes KPCN, bou di 
guia di dos skal di Min- 
isterio Públiko, a forma 
un ekipo di investigashon 
grandi pa ehekutá un in- 
vestigashon ekstenso. 
For di investigashon di e 
último dianan, a resultá ku 
no tin ningun indikashon 
ku ta trata di un delitu. 


Di beibi morto na krèsh 
No tin indikashon di delito 


No tin rason tampoko pa 
asumí ku tin otro person- 
anan envolví den e morto 
trágiko di e beibi. 
KPCN i Ministerio Púb- 
liko lo hasi algun trámite 
pa sera e investigashon, 
pero mirando e resulta- 
donan di e investigashon, 
ta desmantelá e ekipo di 
investigashon. 
KPCN i Ministerio Púb- 
liko ta deseá famia i ami- 
gunan di e defuntu, hopi 
forsa ku e pèrdida trágiko 
akí. 

ARUBA 


ORANJESTAD -- E 
cuido di esnan mas vul- 
nerabel den un pais ta un 
reeho di ki tipo di gobi- 
erno nan tin, asina lider di 
Partido di Pueblo Arubano 


Lider di fraccion di AVP Mike Eman: 
Si kita placa y remedi di nos grandinan mester proteha y defende nan derecho 


(AVP), mr. Mike Eman ta 
accentua den un declara- 
cion di prensa den cual e 
a lamenta e mas reciente 
deterioro social-economico 
cu e ta constata den hoga- 


rnan di nos Pais. Gabinete 
Wever-Croes II ta causando 
un pobresa penoso cu ta 
haci cu miles no por yega 
na e necesidadnan basico. 
E pensamento cu Eman 


a cita riba cuido di esnan 
mas vunerabel ta di Mahat- 
ma Gandhi. Eman ta con- 
sidera cu ta uno cu ta mus- 
tra riba e ki tipo di gobierno 
no ta percura pa esnan mas 
vulnerabel den comuni- 
dad. Lamentablemente awe 
Aruba ta experiencia un go- 
bierno cu ta neglisha e tarea 
esencial aki di cuida esnan 
mas vulnerabel. AVP kier 
remedia esaki di un forma 
mas denitivo atraves di 
ancra den nos constitucion 
e derecho ariba un existen- 
cia husto. 
P’esey nos a anuncia cu 
lo tuma e iniciativa di in- 
troduci e garantia aki den 
nos constitucion pa tur ciu- 
dadano. E lider di partido 
y di fraccion di oposicion 
a uza como ehempel arti- 
culo 20 den constitucion 
di Hulanda cu ta bisa: “De 
bestaandszekerheid 
der 
bevolking en spreiding van 
welvaart zijn voorwerp van 
zorg ter overheid.” Pues go- 
bierno tin e obligacion con- 
stitucional pa garantisa un 
existencia husto pa esun- 
nan mas vulnerabel. 
E esencia di ancra e 
derecho aki den nos con- 
stitucion ta crea un re- 
sponsabilidad y un tarea 
constitucional pa gobierno 
pa haci un esfuerso con- 
tinuo pa garantisa cu tur 
ciudadano por tin suciente 
entrada pa por cubri e gasto 
nan minimo pa por tin un 
calidad di bida confortabel. 
Eman ta bisa tambe cu 
den eleccion na Hulanda na 
e momento aki ‘bestaan- 
szekerheid” ta tema central. 
Ta hustamente e instituto 
Sociaal Cultureel Planbu- 
reau SCP di Hulanda cu ta 
haci “politiek Den Haag” 
consciente cu Hulanda no 
ta cumpliendo debidam- 
ente cu e articulo aki, mi- 
rando cu mas cu 1 miyon 
Hulandes ta pasando den 
momentonan hopi dicil. 
Esaki ta accentua e nece- 
sidad tambe di un Sociaal 
Cultureel Plabureau Aruba 


SCPA. E derecho ariba ex- 
istencia digno ta pertenece 
na e derecho nan humano 
mas fundamental, pa mo- 
tibo cu e ta duna contenido 
na e principio cu cada ser 
humano tin balor. 
Un pueblo mester ta sig- 
ura di necesidadnan basico 
y minimo manera alimen- 
tacion, educacion, utilidad, 
transporte, cuido medico y 
vivienda. E ta un garantia 
constitucional cu AVP ta 
bay crea pa nos comunidad 
cu ta brinda proteccion con- 
tra pobresa y garantia di un 
calidad di bida decente. 
“Si salario minimo no ta 
yega, si no ta ahusta pen- 
sioen Lider di fraccion di 
AVP, mr. Mike Eman: Si 
kita placa y remedi di nos 
grandinan mester proteha y 
defende nan derecho suci- 
ente, si ta kita remedi di nos 
grandinan, si ta kita placa 
for di anciano, si ta pone 
costo di bida inalcansabel, 
ta neglishando e derecho 
riba un existencia husto,” 
asina Eman a expresa du- 
rante su declaracion. 
Eman: “Ta bira tempo 
pa nos por cuadra legis- 
lativamente mas fuerte e 
derecho cu un ciudadano 
tin riba proteccion riba su 
existencia minimo den con- 
stitucion di pais Aruba y 
esey ta un di e iniciativanan 
cu nos ta bay tuma, conseha 
pa nos hobennan hurista, cu 
nos tin cu ta asesora frac- 
cion di AVP.” 
Eman a menciona aki 
specicamente 
hurista 
Wendrick Cicilia cu ta 
avansando su estudio riba 
e tema specico aki. Mr. 
Mike Eman a enfatisa cu 
AVP ta bay lucha pa crea e 
base legal constitucional pe 
e derecho ariba existencia 
husto pa cada ciudadano. 
Esaki ta garantisa cu e cali- 
dad di bida di nos ciudada- 
nonan no por deteriora pa 
motibo di maneho of deci- 
sion di un gobierno sin con- 
ocemento, alma of curason. 


ORANJESTAD 
-- 
Diabierna den oranan di 
anochi algo pasa di 9’or 
varios unidad di polis 
a bay Dakota, altura di 
MA. Den e caya cerca 
di MA tawata tin un 
homber haciendo straño, 
y habitantenan no a cona 
esaki. 
Na yegada di polis nan 
a constata cu ta trata di un 
conoci di nan, cu ta pash- 
ent di Respaldo. E biaha 
aki e homber probable- 
mente bou inuencia di un 
of otro substancia tawata 


No tawata falta mucho pa polis a los tiro ariba 
homber cu problema mental 


tin “algo” cu ne y lo tawata 
kier a uza esaki contra tur 
hende cu yega cerca. 
Dado momento agen- 
tenan pa nan propio sig- 
uridad lo a saca nan arma 
reglamentario y a ordena e 
homber aki pa pone locual 
e tin den su man abou. Na 
nal a logra overmeesterd 
e cabayero y pone den boei, 
tanto na man y pia. E la 
wordo transporta pa warda 
di Playa, unda cu no a bah’e 
mes for di e transportwa- 
gen. 
Ordo a bin pa e wordo 


hiba Spoed Eisende Hulp, 
unda cu aunke sa cu e ta 
un persona cu problema 
mental, lo mira ki substan- 
cia e lo tin den su curpa. 
Ta un situacion pelig- 
roso, unda cu e persona 
kisas ta haya un inyeccion 
y ta calma pa algun rato. 
Pero, momento cu e efec- 
to caba lo tin problema 
atrobe. Pues e persona aki 
cu ta un peliger pa comun- 
idad; mester atencion me- 
sora y polis no por dune e 
atencion medico ey cu e 
mester. 

ARUBA 
HULANDA 


BLIJDORP – Irma, e 
olifante di mas bieu di Hu- 
landa, a muri na edat di 53 
aña den Diergaarde Blij- 
dorp. E salú di e olifante e 
último simannan a bai hopi 
atras i p’esei e parke di bes- 
tia a pone e bestia drumi. 
Blijdorp ta informá ku e 
olifante e último tempu a kai 
hopi na peso. Irma no por a 
kou bon mas i tabata haña 
remedi kontra doló debí na 
problema di wesu. Tabata 
bisto ku e tabata bayendo 
hopi lihé atras. E parke di 
bestia ta yama e laga e bes- 
tia drumi, un desishon difí- 
sil pa komprendibel. 
E otro olifantenan por 
a tuma despedida di Irma. 
E olifante Asiátiko a nase 
na Kopenhagen i na 1975 


Olifante di mas bieu a muri 


a yega Blijdorp. E tabata e 
promé olifante na Hulanda 
ku un parke di bestia a haña 
yòn. Irma na tur a haña 
seis yu i 14 nietu. Na 2014 
pa promé biá el a bira bisa 
wela. Segun Blijdorp, algu 
úniko pa parkenan di bestia 
den wèst. Na tur el a haña 
kuater bisa nietu. 
Kuidadó 
di 
olifante, 
Kasper Willebrandts: “Irma 
a hunga un ròl sosial impor- 
tante den e famia di olifante 
di Rotterdam i a trese un 
dinastia kompleto.” 
Djaluna mainta a hiba 
Irma Universidat di Utrecht 
pa outopsia. Segun Rijn- 
mond, esaki a tuma lugá 
promé ku ora di apertura 
ku un trùk grandi. 


HULANDA – Den un 
guera kontra prostitushon 
obligá i eksplotashon sek- 
sual, mester hasi mas es- 
fuerso pa atendé ku e kli- 
entenan. Pa esaki e sentro 
di kontrabanda di mucha 
i hende, CKM, ta boga. 


Klientenan ku ta obligá pa keda prostituí hopi biá for di imágen 


Mester konstruí mas kono- 
sementu tokante e klien- 
tenan akí i mester oumentá 
e kapasidat di detekshon 
serka Polis, e sentro ta bisa. 
Klientenan ku tin sèks kon- 
tra pago ku un menor di 
edat ta kastigabel. Serka 


víktimanan bou di 18 aña 
klientenan desde dos aña 
pasá tambe ta kastigabel sí 
nan sa, òf tin motibu serio 
pa sospechá, ku tin men- 
shon di obligashon. Pa esa- 
ki tin un kastigu di prizòn 
di maksimalmente kuater 


aña i sí ta trata di un menor 
di edat, seis aña, Ainda no a 
sentensiá ningun hende bou 
di regulashon nobo. 
For di investigashon di 
CKM, a bini dilanti ku un 
grupo grandi di kliente ak- 
tivamente tabata sa, òf mes- 
ter tabata sa, ku tin men- 
shon di obligashon. CKM 
pa di kuater biá a analisá 
kombersashonnan ku vík- 
timanan di kontrabanda 
di hende tabatin online ku 
e plataforma di yudansa 
‘Chat met Fier’. E biá akí 
nan a mira pa promé biá 
tambe spesíkamente na 
kiko e víktimanan ta pa- 
pia tokante e klientenan. 
“I e ora ei bo ta mira ku 
un grupo di kliente ku 
sigur ta konsiente,” Shamir 
Ceuleers di CKM, ta bisa. 
“Momentu ku bo drenta un 


espasio s kaminda e vík- 
tima ta bisa ku e no ke, abo 
komo kliente ta usa violen- 
sia, òf bo ta yega serka un 
víktima na kas i e mayor- 
nan mester duna sèn pa 
por tin sèks ku nan yu. Tur 
esaki ta ehèmpel ku CKM 
a topa kuné den su investi- 
gashon.” a pa hopi tempu 
tin atenshon pa chulonan 
i e víktimanan, pero kasi- 
mente no tin konosementu 
tokante e klientenan, Ceu- 
leers ta bisa. “Sin kliente 
bo no tin modelo di negoshi 
kriminal, pues esakinan ta 
esensial den e aserkamentu 
den kontrabanda di hende.” 
Segun Ceuleers, Gabi- 
nete mester disidí pa tuma 
e kliente tambe den e pro- 
grama di akshon benidero 
‘Samen tegen Mensenhan- 
del'. 


TILBURG – E muhé di 
Tilburg kende ta sospechá 
di a mata su partner dor di 
venen’é, a keda hañá morto 
djaluna den su kas. Esaki 
su abogado a bisa Omroep 
Brabant. Otro mañan e 
muhé di 64 aña lo a tende 
su sentensia den Korte. 
Dos siman pasá Minis- 
terio Públiko a eksigí un 
kastigu di prizòn di 19 aña 
kontra e muhé. Ministerio 
Públiko ta kombensí ku 
e muhé a venená su part- 


Sospechoso di morto hañá morto den kas 


ner di 65 aña mortalmente 
ku un medio di suisidio. E 
lo a hasi esaki pa haña he- 
rensia. Semper von K. a 
desmentí. E por a warda su 
sentensia na kas. 
Servisio 
di 
yudansa 
djaluna mainta a bai na kas 
di e muhé. E orígen di e 
morto ainda no ta konosí. 
E abogado di e muhé, Es- 
ther Vroegh, a bisa Omroep 
Brabant ku e ta sali for di e 
punto di bista ku e muhé a 
kometé suisidio. 


von K. tabata un kui- 
dadó terapéutiko i tabata 
sòru pa un muhé ku de- 
mensia kende na mei 2020 
a fayesé. Djis despues di 
e fayesimentu, K. a haña 
un relashon ku e viudo di 
su kliente, segun Omroep 
Brabant doño di un super- 
market. 
Dos luna promé ku su 
morto, e hòmber a kambia 
su tèstamènt i K. a bira e 
úniko heredero. El a muri 
na desèmber 2020. Den 
su sanger a haña kantidat 
grandi di medio di suisi- 
dio. E medio akí, segun 
Ministerio Públiko, tabata 
den un glas di biña i res- 
tante di yoghurt. 
Un sentensia den e 
kaso, segun e abogado di 
K., no ta bini mas. Hurídi- 
kamente ta asina ku Korte 
no por dikta sentensia mas. 

ARUBA 
KORSOU 


W I L L E M S TA D - 
-Djasabra 23 di sèptèmber 
sentral di polis a risibí in- 
formashon ku un hòmber 
a yega sala di emergensia 
di C.M.C. ku herida di 
bala na altura di su pechu 
i su kondishon tabata krí- 
tiko. 
E víktima tabata den 
kompania di un dama i 
ámbos a yega den un outo 
partikular. 
A dirigí tantu e unidat 
di warda di polis di Otro- 
banda komo reshèrshinan 


Kaso di asesinato ku detenshon 


pa hospital,kuminsá ku in- 
vestigashon den e kaso. 
Durante ku e personal 
di reshèrshi tabata atendi- 
endo e kaso na hospital, a 
drenta e informashon ku 
e víktima, e hòmber Tahyr 
Rashied G.H. Jansen di 25 
aña di edat nasé na Kòrsou 
a fayesé a konsekuensia di e 
herida ku el a sufri. 
Reshèrshinan a bai ku 
e dama S.E.C. di 18 aña 
di edat nasé na Kòrsou ku 
tabata huntu ku e víktima 
pa interogashon. Despues 


di esei a detené sospechá 
di homisidio, asesinato 
pre-medita òf kómplise na 
esaki. 
Fiskal ouksiliar a or- 
dená su enkarselamentu 
pendiente di mas investi- 
gashon. 
Kontinuando ku e in- 
vestigashon, den oranan 
di dia di 24 sèptèmber , 
polis a lokalisá e vehíkulo 
den kua a hiba e víktima 
.M.. i a konsk’é pa 
mas investigashon. 


W ILLEMSTA D — 
Un siudadano atento riba 
djasabra 24 di sèptèmber a 
notiká sentral di polis di 
un kurpa sin bida den ba- 
hia. Na yegada di polis a 
konstatá ku enbèrdat taba- 
tin kurpa di un hòmber ta 
drif den bahia di St.Anna. 
Djasabra 24 di sèp- 
tèmber 2023 alrededor di 
23.58’or, Sentral di polis a 
risibí notikashon di un 
siudadano, ku den bahía 


Kurpa sin bida den bahia 
di Santa Anna 
di Sta. Anna banda di brùg 
Emma, tin un kurpa sin 
bida di un hende hòmber 
ta drif. Personal di brant- 
wer i di wardakosta a saka 
e kurpa for di den awa. 
Dòkter di polis a konstatá 
morto. 
Ta investigando si ta 
trata di e persona ku algun 
dia pasá a kometé suisidio 
dor di bula for di brùg Ju- 
liana. 


WILLEMSTAD---Par- 
lamento tin e prerogativo 
diskutí/debatí 
riba 
tur 
tópiko. Den areglo di estado 
di Kòrsou i Reglamento di 
Órden no tin ningun regla 
/ stipulashon riba asuntu 
“sub judice”. Inkluso den 
henter reino hulandes no tin 
ningun asuntu di “sub judi- 
ce” reglá. Sinembargo, ta un 
kustumber / regla no skirbi 
ku un Parlamento miéntras 
no tin desishon nal riba un 
kaso den Korte ta evitá di 
drenta den detaye riba un 
tópiko kual ta “sub judice” 
i sigur no hasi deklarashon 
nan ku por peligrá e kaso. 
No opstante por a tuma nota 
ku sekretario di Estado van 
Huelen a duna “Tweede 
Kamer” tur informashon 


Segun frakshon di MAN 
FMK ta buska argumento fofo pa no reuní 


riba e kaso di ENNIA. Es- 
aki konsiderando petishon 
di ansa di . bion orin 
ku Gabinete Pisas a pidi 
Hulanda kual Gobièrnu di 
Hulanda despues di skucha 
miembro nan di “Tweede 
Kamer”, mester aprobá. 
Konsiderando ku sekretario 
di estado a duna tur infor- 
mashon na Tweede Kamer 
i inkluso a duna prensa tur 
informashon, no por tin 
ningun motibu bálido pa 
Minpres Pisas keda sin bin 
parlamento i duna miembro 
nan oportunidat pa debatí 
prinsipalmente riba e pe- 
tishon di ansa di . bion 
orin i su konsekuensia pa 
presupuesto di Pais. 
Den e kaso di ENNIA 
t’asina ku riba tur punto 


Korte a duna un veredikto 
kaba ku eksepshon di e 
parti ku ta dependé di tak- 
sashon di e balor di Mullet 
Bay. Den Kòrsou su siste- 
ma demokrátiko semper 
ta keda oportunidat pa un 
partido por hiba su kaso 
kasashon. Pero tin veredik- 
to (tussen vonnis) kaba den 
e kaso di ENNIA. Pues, 
no tin motibu pa Minpres 
keda sin bin Parlamento pa 
debatí riba e kaso prinsi- 
palmente konsiderando ku 
ta parlamento tin e “budget 
recht”. Pues Parlamento por 
debatí tambe libremente 
riba e kaso ku eksepshon di 
e balor di Mullet Bay. 
Ademas, e aspekto di 
kapitalisá ENNIA no ta 
un aspekto ku Korte ètòl a 
trata o ta tratando. E aspe- 
kto ei pues, ni kon bo bòlt’é 
o mir’é, no ta kai bou di e 
prinsipio di ‘sub judice’. Ku 
otro palabra loke sr Thodé 
di MFK ta trese komo ar- 
gumento no tin balides. 
E petishon di reunion ku 
a keda pidi ta pa debatí riba 
e situashon di ENNIA i su 
konsekuensia ku e por tin. 
Tambe riba e petishon di 
ansa ku obièrnu di Kòr- 
sou a hasi na Hulanda. 
Ku otro palabra MFK ta 
usa un argumento sin balor/ 
kontenido pa Gobièrnu ku- 
chi kuchi tras di lomba di 


pueblo mara pueblo di Kòr- 
sou na un debe gigantesko 
ku lo hasi pueblo mas po- 
ber. 
Presidente di Parlamen- 


to no mester akseptá ku 
Gobièrnu ta trata e órgano 
parlamento di e forma aki. 
E loke ta sosodé ta un atake 
kontra demokrasia. 


WILLEMSTAD--Dia 
promé di òktober 2023, 
e reglamentu di prosès 
nobo pa kasonan sivil ta 
drenta na vigor. E regla- 
mentu uniforme ta ap- 
likabel pa proseduranan 
di derecho sivil serka e 
kuater Kortenan di Promé 
Instansia (Aruba, Kòrsou, 
BES i Sint Maarten) i ser- 
ka Korte di Apelashon. 
Den e reglamentu a 
inkluí un areglo speshal 
pa e asina yamá "small 
claims". Ku esei a kodi- 
ká un prosedura rápido, 
simpel i barata pa de- 
mandanan di plaka te ku 
un máksimo di f 10.000 
($5,587) den e marko di e 
legislashon eksistente. Ku 
e areglo aki, siudadanonan 
lo tin akseso masfásil na 
hustisia. 
E prosedura ta kumin- 
sá ku un petishon ku e 
demandante ta entregá na 
grie di Korte, konforme 
formulario modelo "pe- 
tishon pa small claim" ku 
Korte a pone na disposis- 
hon riba su wèpsait. 
Na e momento ei, e de- 
mandante ta paga derechi- 
nan di grier di f ( 
28). Demandantenan ku ta 
aktua den kapasidat di un 
profeshonal òf empresa ta 
paga dòbel e montante aki. 
No ta rekerí stampia pa e 
prosedura aki. Manera ta 


Reglamentu di prosès nobo pa kasonan sivil 
Korte ta introdusí areglo 
di "small claims" 


konta pa tur proseduranan 
serka Kortenan di Promé 
Instansia i Korte di Ap- 
elashon, 
siudadanonan 
(personanan i empresan- 
an) mes por prosedé nan 
mes, i no ta obligatorio 
hasi uzo di un abogado. 
Despues ku entregá 
e petishon, wes ta deter- 
miná un fecha pa trata e 
kaso, i grie di Korte ta 
invitá e parti demandá 
via karta òf koreo elek- 
tróniko. No tin gastu mará 
na esei pa e partidonan. E 
parti demandá por entregá 
un defensa por eskrito 
promé ku e seshon tuma 
lugá, pero e no ta obligá 
di hasié. Durante e seshon 
di `small claim`, wes ta 
diskutí e kaso ku e parti- 
donan, i ta determiná si tin 
posibilidat di yega na un 
akuerdo amistoso òf si por 
disidí mesora. Si e kaso ta 
demasiado kompliká pa 
por hasi esei, wes ta trans- 
ferí e kaso na un seshon 
normal. E transferensia 
tampoko tin gastu mará 
na dje pa e partidonan.Tin 
mas kambio na e regla- 
mentu di prosès, ku e meta 
di mehorá i aselerá e pros- 
eso sivil. E reglamentu di 
prosès nobo i e formulario 
modelo "petishon small 
claim" ta riba wèpsait di 
Korte Komun di Hustisia. 

ARUBA 
DEPORTE 


KRALENDIJK -- E torneo di futbòl di Teach United 
di dos n di siman ku a nalisá djasabra último tabata un 
gran éksito. 
E torneo aki a kuminsá dos siman pasá i nalisá n 
di siman tras di lomba momentu ku e ekipo Deportivo a 
titulá kampion. 


Deportivo kampion torneo futbòl Teach United 


KRALENDIJK 
-- 
Djasabra e promé Kids 
Clinic di Asosashon di 
Tènis di Boneiru, a tuma 
lugá. Mas ku 15 mucha 
entusiasmá 
tabata 
pre- 
sente riba e promé dia i a 
disfrutá di nan lèsnan di 
introdukshon. 
Muchanan entre edat- 


Lès introdukshon di tènis pa mucha a kuminsá 


nan di 6 te 12 aña, por sera 
konosí ku e deporte di tè- 
nis tur djasabra entre 9’or 
i 11’or di mainta. Nan ta 
risibí lès grátis for di vários 
instruktor profeshonal di 
tènis na e kanchanan banda 
Restorant di Eddy na Hato. 
Segun e asosashon di tè- 
nis, e meta di e klínikanan 


ta pa siña muchanan e ha- 
bilidatnan básiko di tènis 
den un siklo di 6 siman. 
Mayornan ku kier in- 
skribí nan yu, por manda 
un email na info@bo- 
nairetennisassociation. 
com, òf manda un mensa- 
he di WhatsApp na +599 
782 4569. 

KRALENDIJK – Is- 
mael Soliano ta malu na 
kama. Nunka mas e lo por 
realisá su soño pa pone su 
boto Ethiene bèk na la- 
man. Ethiene ta un boto 
di piskadó grandi, pues 
ku un dèk. Ismael a subi 
laman na hopi okashon 
ku e boto di bela aki pa 
bai piska. 


Ismael i su boto Ethiene 10 aña pasá 


Na n di yli , 
eksaktamente 
10 
aña 
pasá, Bòi Antoin i Ivan 
Wilson a subi e boto 
Ethiene pa realisá un pas- 
eo den bahia di Kralen- 
dijk, ku Ismael kapitan 
i Bubui Soliano komo 
matros. Tabata un paseo 
interesante, durante kua 
Ismael a konta i mustra 


kon ta nabegá un boto di 
bela, un boto ku a marka 
historia den Regata den 
pasado. 
A hasi un grabashon 
interesante 
i 
balioso. 
Despues di algun tempu 


ku a realisá e paseo den 
bahia di Kralendijk a bira 
nesesario pa saka Ethiene 
for di laman pa drech’é. 
Ismael a traha riba dje, 
pero no por a kompletá 
su trabou, realisá su soño. 


Ohalá ku un dia otro hen- 
de por sigui ku su trabou i 
asina salba Ethiene. 
Por mira na man dre- 
chi riba e página aki por- 
tada di EXTRA di 25 di 
yüli 2013. 


